उन्होंने कहा कि पूरे देश में किसानों की आत्महत्याएं बढ़ रही हैं और उनकी समस्याओं को दूर करने के लिए जल्द से जल्द कदम उठाये जाने चाहिए। इस दौरान कक्काजी ने बताया कि हमारा महासंघ किसी भी राजनीतिक दल से जुड़ा नहीं है। उन्होंने कहा, हमारे महासंघ में समूचे देश के किसान संगठन शामिल हैं। इसमें जम्मू-कश्मीर के किसान संगठन भी हैं। हम उन ताकतों की मदद करते हैं, जो किसानों की सहायता करते हैं। हम वोट की अपील नहीं करते हैं, लेकिन किसानों के मुद्दों को उठाते हैं। कक्काजी ने कहा कि हमारा आंदोलन तब तक जारी रहेगा, जब तक किसानों की कर्ज माफी सहित अन्य मांगे पूरी न हो जाएं।